Μουσικά γεγονότα του 2007

Το λήμμα αυτό περιέχει τα σημαντικότερα γεγονότα που σχετίζονται με το χώρο της μουσικής για το έτος 2007, στην Ελλάδα και τον κόσμο. Αναφέρεται σε σημαντικές εκδηλώσεις βραβεύσεων, συναυλίες και φεστιβάλ, δισκογραφικά νέα, καθώς και έναν κατόλογο με πρόσωπα του χώρου που απεβίωσαν κατά έτος αυτό. Για τις Κυκλοφορίες Μουσικών Άλμπουμ κατά το έτος αυτό παρακαλείστε να απευθύνεστε στο σχετικό άρθρο.

 Κυρίως Άρθρο: Γκράμι 2007Η 49η απονομή των βραβείων για τους καλύτερους μουσικούς στις ΗΠΑ, πραγματοποιήθηκε στις 11 Φεβρουαρίου 2007 στο Λος Άντζελες. Μεγάλες νικήτριες τις βραδιάς αναδείχτηκαν οι Dixie Chicks, με πέντε βραβεία. Είναι η πρώτη φορά από το 1993, που κάποιος κέρδισε σε μία νύχτα τα βραβεία καλύτερου δίσκου, ηχογράφησης και τραγουδιού. Τότε το κατόρθωμα αυτό είχε πραγματοποιήσει ο Έρικ Κλάπτον. Το βραβείο πρωτοεμφανιζόμενου καλλιτέχνη κέρδισε η Κάρι Άντεργουντ.γη Η 27η τελετή απονομής βραβείων για τους καλύτερους ποπ μουσικούς της Βρετανίας, έλαβε χώρα στις 14 Φεβρουαρίου 2007 στο Earls Court Exhibition Centre στο Λονδίνο. Παρουσιαστής της βραδιάς ήταν ο Ράσελ Μπράντ. Το βραβείο του καλλιτέχνη της χρονιάς έλαβαν ο Τζέημς Μόρρισον και η Έιμι Γουάινχαους στις κατηγορίες ανδρών και γυναικών αντίστοιχα, ενώ καλύτερο συγκρότημα αναδείχτηκαν οι Arctic Monkeys. Τις αντίστοιχες κατηγορίες για τη διεθνή μουσική σκηνή κέρδισαν οι Τζάστιν Τίμπερλεϊκ, Νέλλυ Φουρτάντο και οι The Killers. Κυρίως Άρθρο: Διαγωνισμός Τραγουδιού Eurovision 2007Η 52η βραδιά του διαγωνισμού πραγματοποιήθηκε στις 10 και 12 Μαΐου 2007 στο Ελσίνκι. Η ανάληψη αυτή από τη Φινλανδία έγινε χάρη στη νίκη του αντιπροσωπευτικού της συγκροτήματος, των Lordi, στο Διαγωνισμό της Αθήνας την προηγούμενη χρονιά. Νικήτρια αναδείχτηκε η Σερβία η οποία εκπροσωπήθηκε από τη Μαρίγια Σερίφοβιτς και το τραγούδι “Molitva” (“Προσευχή”) το οποίο πήρε 268 βαθμούς. Κυρίως Άρθρο: MAD Video Music AwardsΗ τέταρτη απονομή των βραβείων του μουσικού καναλιού MAD πραγματοποιήθηκε στο Θέατρο Βράχων Μελίνα Μερκούρη στον Υμηττό, στις 25 Ιουνίου 2007. Τα βραβεία αφορούν το σύγχρονο ελληνικό ρεπερτόριο και απονέμονται βάσει της ψηφοφορίας του κοινού. Ο Μιχάλης Χατζηγιάννης έφυγε από την τελετή απονομής έχοντας κερδίσει τέσσερα βραβεία ανάμεσα στα οποία ήταν και εκείνα του Καλύτερου pop video clip και Καλύτερου video clip της χρονιάς για το "Όλα ή τίποτα". Η Έλενα Παπαρίζου έλαβε δύο βραβεία, εκείνα του Καλύτερου video clip από γυναίκα καλλιτέχνιδα για το "Gigolo" και Πιο καλοντυμένου καλλιτέχνη σε video clip. Η Δέσποινα Βανδή και ο Γιώργος Μαζωνάκης κέρδισαν το βραβείο Καλύτερου video clip από ντουέτο για το "Αμανέ". Το βραβείο Καλύτερης σκηνοθεσίας σε video clip έλαβε ο Κώστας Καπετανίδης για το "Κάλαντα" της Δέσποινας Βανδή. Ο Κώστας Μαρτάκης αναδείχθηκε νικητής στην κατηγορία Καλύτερου video clip από πρωτοεμφανιζόμενο για το "Ναι". Πρόκειται για μια συναυλία που έλαβε χώρα στο Στάδιο Γουέμπλεϋ στο Λονδίνο, στη μνήμη της αποθανούσας Πριγκίπισσας της Ουαλίας, της Νταϊάνας, που εκείνη τη μέρα, την 1 Ιουλίου 2007, θα γιόρταζε τα 46α της γενέθλια. Οικοδεσπότες της βραδιάς ήταν οι γιοι της, Γουίλιαμ και Χάρρυ. Το γεγονός μεταδόθηκε σε 140 χώρες σε όλο τον κόσμο. Τα έσοδα από την αναμετάδοση της συναυλίας θα διατεθούν για φιλανθρωπικούς σκοπούς. Με το όνομα αυτό έμεινε γνωστή μια σειρά συναυλιών που πραγματοποιήθηκαν στις 7 Ιουλίου 2007, ξεκινώντας μια καμπάνια τριών ετών για την καταπολέμηση της κλιματικής αλλαγής και την ευαισθητοποίηση της ανθρωπότητας σε θέματα περιβάλλοντος. Οι συναυλίες δόθηκαν ταυτόχρονα σε 12 πόλεις ανά την υφήλιο και αναμεταδόθηκαν τόσο από την τηλεόραση, όσο μέσω δορυφόρου, από το ραδιόφωνο και από το Διαδίκτυο. Μεταδόθηκαν σε πάνω από 130 χώρες και σε αυτές συμμετείχαν ως ερμηνευτές ή παρουσιαστές δεκάδες διασημότητες του πενταγράμμου και της υποκριτικής. Η εκδήλωση έλαβε χώρα στις 9 Σεπτεμβρίου, στο Λας Βέγκας. Μεταδόθηκαν ζωντανά από το κανάλι του Αμερικανικού MTV. Οι υποψηφιότητες είχαν ανακοινωθεί από τις 7 Αυγούστου. Το βραβείο για το καλύτερο βιντεοκλίπ της χρονιάς έλαβε η Ριάννα για το τραγούδι “Umbrella”. Τα βραβεία των καλύτερων ερμηνευτών απονεμήθηκαν στον Τζάστιν Τίμπερλεϊκ και τη Φέργκι, ενώ το αντίστοιχο βραβείο για συγκρότημα έλαβαν οι Fall Out Boy. Για τη σκηνοθεσία του βιντεοκλίπ του Τζάστιν Τίμπερλεϊκ με τίτλο "What Goes Around...Comes Around" βραβεύτηκε ο Σάμιουελ Μπάγιερ. Κυρίως Άρθρο:Μουσικά Βραβεία Αρίων 2007Η έκτη απονομή των μουσικών βραβείων Αρίων έλαβε χώρα στις 29 Οκτωβρίου 2007 στο γήπεδο Ταε Κβο Ντο στην Αθήνα. Ο θεσμός από αυτή τη χρονιά άλλαξε τηλεοπτική στέγη με το Mega Channel να δίνει τη σκυτάλη στον ΑΝΤ1. Το βραβείο για τον Καλύτερο Δίσκο της Χρονιάς έλαβε ο Μιχάλης Χατζηγιάννης για το "Φίλοι και εχθροί", ενώ το τραγούδι "Όλα ή τίποτα" του ίδιου καλλίτεχνη ψηφίστηκε ως το Τραγούδι της Χρονιάς. Οι Μιχάλης Χατζηγιάννης και Έλενα Παπαρίζου ξεχώρισαν ως τραγουδιστές της χρονιάς, ενώ στην αντίστοιχη κατηγορία για συγκροτήματα το γκρουπ C︰Real. Η εκδήλωση έλαβε χώρα την 1 Νοεμβρίου, στο Μόναχο της Γερμανίας. Οικοδεσπότης της βραδιάς ήταν ο Snoop Dogg. Το βραβείο για το Δίσκο της Χρονιάς έλαβε η Νέλλυ Φουρτάντο για το "Loose". Καλύτερη σόλο καλλιτέχνης αναδείχτηκε η Αβρίλ Λαβίν, ενώ καλύτερο συγκρότημα οι Linkin Park. Στην κατηγορία Artist's Choice βραβεύτηκε η Έιμι Γουάινχαους. Κυρίως Άρθρο:Φεστιβάλ Τραγουδιού ΘεσσαλονίκηςΓια τρίτη χρονιά η ΔΕΘ ΑΕ και η ΕΡΤ ΑΕ συνδιοργάνωσαν το Φεστιβάλ Τραγουδιού Θεσσαλονίκης, το οποίο διεξήχθη την Πέμπτη 1η και το Σάββατο 3 Νοεμβρίου. Την 1η Νοεμβρίου, στην ημιτελική βραδιά, διαγωνίστηκαν 16 τραγούδια από τα οποία τα 10 πέρασαν στον τελικό της 3ης Νοεμβρίου. Η κρίση των τραγουδιών έγινε από την καλλιτεχνική επιτροπή και από το κοινό (μέσω televoting και SMS) σε ποσοστό 50%-50%. Οι διαγωνιστικές βραδιές του Φεστιβάλ πλαισιώθηκαν από δύο συναυλίες: την Πέμπτη έγινε αφιέρωμα σε μερικά από τα σημαντικότερα τραγούδια του Γιώργου Ζαμπέτα, το οποίο επιμελήθηκαν η Λίνα Νικολακοπούλου και η Μαργαρίτα Μυτιληναίου, και το Σάββατο ο Φίλιππος Πλιάτσικας, συνοδεία της Ορχήστρας Σύγχρονης Μουσικής της ΕΡΤ αλλά και ηλεκτρικής μπάντας τραγούδησε παλιότερες και νέες επιτυχίες του. Το πρώτο βραβείο δόθηκε στο τραγούδι «Αγάπη είναι» που ερμήνευσαν οι Κόμης Χ και Βασιλική Αλεξίου. Η όγδοη απονομή στην ιστορία του θεσμού πραγματοποιήθηκε στις 8 Νοεμβρίου στο Λας Βέγκας. Πρόσωπο της βραδιάς αναδείχτηκε ο Χουάν Λούις Γκουέρα κερδίζοντας πέντε βραβεία, ανάμεσα στα οποία και αυτό του Δίσκου της Χρονιάς. Με τον τρόπο αυτό ισοφάρησε το ρεκόρ περισσότερων βραβείων στην ίδια απονομή, το οποίο κατέχουν ο Χουάνες (2003) και η Σακίρα (2006). Κυρίως Άρθρο: Κυκλοφορίες Μουσικών Άλμπουμ 2007 Ακολουθούν οι βαθμοί των singles ενόσο βρίσκονταν στο Top 40 του UWC, κατά το έτος 2007 (και συγκεκριμένα από τη δεύτερη εβδομάδα του 2007 μέχρι την πρώτη εβδομάδα του 2008): Οι δίσκοι με τις υψηλότερες πωλήσεις παγκοσμίως σύμφωνα με τη UWC. Αναγράφονται οι πωλήσεις τους για το 2007, και κατόπιν οι συνολικές πωλήσεις για όλα τα έτη που βρίσκονται στην αγορά. 27 Ιανουαρίου: Οι Archive δίνουν συναυλία στο Fuzz Club. 11 Φεβρουαρίου: Απονέμονται τα 49α Βραβεία Γκράμι στο Staples Center στο Λος Άντζελες. 14 Φεβρουαρίου: Η 27η τελετή Brit Awards για τους καλύτερους ποπ μουσικούς της Βρετανίας, έλαβε χώρα στο Earls Court Exhibition Centre στο Λονδίνο. 9 Φεβρουαρίου: Οι Laibach δίνουν συναυλία στο Fuzz Club. 15 Φεβρουαρίου: Οι Κόρε. Ύδρο. μαζί με τους 2L8 και τους Infidelity εμφανίζονται ζωντανά στο Gagarin 205 Live Music Space. 23 Φεβρουαρίου: Πραγματοποιείται η συναυλία των Piano Magic στο Bios. Οι Devastations εμφανίζονται στο Gagarin 205 Live Music Space. 28 Φεβρουαρίου: Ο Σαρμπέλ επιλέγεται να εκπροσωπήσει την Ελλάδα στον 52ο διαγωνισμό τραγουδιού της Eurovision με το τραγούδι Yassou Maria. Η Λαβίνια Μέιγερ δίνει ρεσιτάλ άρπας στο Μέγαρο Μουσικής. 9 Μαρτίου: Ο Τζεφ Μάρτιν δίνει συναυλία στην Αθήνα. 11 Μαρτίου: Οι Iron Maiden δίνουν συναυλία στο Κλειστό Γυμναστήριο του Φαλήρου. 31 Μαρτίου: ο Marc Almond δίνει συναυλία στο Gagarin 205 Live Music Space. 10 Μαΐου: Διεξάγεται ο ημιτελικός του Διαγωνισμού Τραγουδιού της Eurovision 2007, στο Ελσίνκι. Η Κύπρος, που εκπροσωπήθηκε από την Ευρυδίκη, δεν κατάφερε να προκριθεί στον τελικό. Προκρίθηκαν οι εξής 10 χώρες: Βουλγαρία, Γεωργία, Λευκορωσία, Λετονία, Μολδαβία, Ουγγαρία, ΠΓΔΜ, Σερβία, Σλοβενία και Τουρκία. 12 Μαΐου: Διεξάγεται ο τελικός του 52ου Διαγωνισμού Τραγουδιού της Eurovision στο Ελσίνκι της Φινλανδίας. Νικήτρια αναδεινύεται η Σερβία η οποία εκπροσωπήθηκε από τη Μαρίγια Σερίφοβιτς και το τραγούδι Molitva το οποίο πήρε 268 βαθμούς. 16 - 20 Μαΐου: Διεξάγεται το "Ευρωπαϊκό Φεστιβάλ για Χορωδίες Νέων" στην Ελβετία. 12 Ιουνίου: Οι Faithless πραγματοποιούν εμφάνιση στο Θέατρο Λυκαβηττού. 14 Ιουνίου: Οι Daft Punk κάνουν εμφάνιση στο Παρίσι δέκα χρόνια μετά την τελευταία τους παρουσία στη γαλλική πρωτεύουσα. 18 Ιουνίου: Οι Scorpions, Τζο Κόκερ, Juliette and the Licks πραγματοποιούν εμφάνιση στο Γήπεδο Καραϊσκάκη. 22 Ιουνίου: Διεξάγεται το Glastonbury Festival of Contemporary Performing Arts. Διαρκεί για τρεις ημέρες μέχρι και τις 25 Ιουνίου. 23 Ιουνίου: Οι Evanescence δίνουν συναυλία στο Γήπεδο Καραϊσκάκη. 25 Ιουνίου: Η τέταρτη απονομή των MAD Video Music Awards από το μουσικο κανάλι MAD πραγματοποιήθηκε στο Θέατρο Βράχων Μελίνα Μερκούρη στον Υμηττό. 1 Ιουλίου: Δίνεται στο Στάδιο Γουέμπλεϊ στο Λονδίνο συναυλία προς τιμήν της Πριγκίπισσας Νταϊάνας, με αφορμή την επαίτειο των 46 ετών από τη γέννησή της. Στα πλαίσια του Rockwave Festival εμφανίζονται στην Αθήνα οι Heaven and Hell, Iced Earth, Dream Theater και Anathema. 2 Ιουλίου: Οι Groove Armada εμφανίζονται στο Θέατρο Λυκαβηττού. 3 Ιουλίου: Στα πλαίσια του Rockwave Festival εμφανίζονται στην Αθήνα οι Metallica. 5 Ιουλίου: Συναυλία από Iggy Pop and the Stooges στο Θέατρο Βράχων. 7 Ιουλίου: Λαμβάνει χώρα το Live Earth, μια σειρά από ταυτόχρονες συναυλίες σε όλων τον κόσμο με σκοπό την ευαισθητοποίηση του πλανήτη για το φαινόμενο του θερμοκηπίου. Συμμετέχουν: Κέλι Κλάρκσον, Αλίσια Κιζ, Κάνι Γουέστ, Μπον Τζόβι, Fall Out Boy, Σακίρα, Τζων Μέϊερ, Ρότζερ Γουότερς, Beastie Boys, Duran Duran, Μαντόνα, Foo Fighters, Red Hot Chili Peppers, Black Eyed Peas, Spinal Tap, Τζακ Τζόνσον, Λένι Κράβιτς, Metallica και τα αναδημιουργημένα συγκροτήματα The Police, Genesis, The Smashing Pumpkins και Crowded House. 8 Ιουλίου: Η Σεζάρια Εβόρα εμφανίζεται ζωντανά στο Θέατρο Πέτρας. 9 Ιουλίου: Οι Kaiser Chiefs δίνουν συναυλία στο Θέατρο Βράχων. 17 Ιουλίου: Έναρξη του πρώτου Fly BEEond FESTIVAL στο ΟΑΚΑ με εμφανίσεις των Αβρίλ Λαβίν, Dear Darkstar και Suave Gap. Οι The Rasmus δεν εμφανίστηκαν όπως είχε προγραμματιστεί. 18 Ιουλίου: Το Fly BEEond FESTIVAL συνεχίζεται με Matisse, Τόρι Έιμος, Air και James. 19 Ιουλίου: Αυλαία για το Fly BEEond FESTIVAL με Sugababes, ONIRAMA και AMMOS. Η προγραμματισμένη εμφάνιση της Pink ακυρώθηκε τελευταία στιγμή για λόγους υγείας. 25 Ιουλίου: Η Νόρα Τζόουνς εμφανίζεται για τους θαυμαστές της στο Ηρώδειο. 26 Ιουλίου: Ο Τζωρτζ Μάικλ δίνει συναυλία στο ΟΑΚΑ. 29 Αυγούστου: Στα πλαίσια του Terra Vibe Festival στην Αθήνα είχε προγραμματιστεί εμφάνιση των συγκροτημάτων The Smashing Pumpkins, Manic Street Preachers και Kasabian. Τελικά ακυρώθηκε λόγο του τρίμερου πενθούς για τα θύματα των πυρκαγιών. 7 Σεπτεμβρίου: Στα πλαίσια του Terra Vibe Festival στην Αθήνα πραγματοποιούν εμφάνιση οι Tool. 9 Σεπτεμβρίου: Τα MTV Video Music Awards για το έτος 2007 έλαβαν χώρα στο Palms Resort & Casino στο Λας Βέγκας, της Νεβάδα. 12 Σεπτεμβρίου: Ξεκινά το Φθινοπωρινό Διεθνές Μουσικό Φεστιβάλ της Πράγας, το οποίο λήγει την 1 Οκτωβρίου. Στο θέατρο Γης, στη Θεσσαλονίκη, δίνει συναυλία ο Φίλιππος Πλιάτσικας. Μαζί του εμφανίζονται ο Βασίλης Καζούλης και ο Mc Yinka. 14-15 Σεπτεμβρίου: Το φινλανδικό συγκρότημα HIM δίνει συναυλία στη Μονή Λαζαριστών, στη Θεσσαλονίκη, και την επόμενη βραδιά στο Θέατρο Λυκαβηττού, στην Αθήνα. 14 Σεπτεμβρίου: Με συναυλία στο Βεάκειο ολοκληρώνεται σειρά συναυλιών των Βασίλη Γισδάκη, Μαρία Λούκα και Στέλιου Μποτωνάκη, αφιερωμένη στο Μάνο Λοϊζο. 30 Σεπτεμβρίου: Στο GAGARIN 205 Live Music Space της Αθήνας, πραγματοποιεί εμφάνιση το συγκρότημα The Candlemass. 1 Οκτωβρίου:Ο Ιταλός τενόρος Αντρέα Μποτσέλι δίνει συναυλία στο Καλλιμάρμαρο με στόχο την ενίσχυση των πυρόπληκτων. 3 Οκτωβρίου:Δίνει συναυλία στο Φλοίσβο η Ελένη Τσαλιγοπούλου. Μαζί της οι το συγκρότημα ηλεκτρονικής μουσικής ΜΙΚΡΟ. 4 Οκτωβρίου: Στα πλαίσια του Terra Vibe Festival στην Αθήνα πραγματοποιούν εμφάνιση οι Muse. Ο εθνικός χορευτής της Αργεντινής, Julio Bocca, στα πλαίσια της αποχαιρετιστήριας παγκόσμιας περιοδείας του, εμφανίζεται στο Θέατρο Badminton της Αθήνας. Λήξη παραστάσεων στις 8 Οκτωβρίου. 5 Οκτωβρίου: Ξεκινά σειρά εμφανίσεων ο μετρ του φανκ από τη Νέα Υόρκη, Milo Z, στο HALF NOTE JAZZ CLUB. Οι παραστάσεις θα κρατήσουν μέχρι τις 11 Οκτωβρίου. Τα δύο πρώτα Παρασκευοσάββατα του Οκτωβρίου οι Active Member θα δώσουν τις τελευταίες συναυλίες τους για την Αθήνα. Μετά από αυτές θα κάνουν μια σειρά εμφανίσεων σε άλλες πόλεις και από το τέλος Δεκέμβρη δεν θα ξαναεμφανιστούν ζωντανά για μεγάλο χρονικό διάστημα. Στις 5 και 6 Οκτώβρη όσο και στις 12 και 13 θα παρουσιάσουν πρόγραμμα στην Κεντρική πλατεία της Πετρούπολης. Το Gagarin 205 Live Music Space ανοίγει τις πόρτες του για τη νέα συναυλιακή περίοδο με συναυλία των Ολλανδών Mecano. Τη βραδιά θα ανοίξουν οι Night On Earth, μια οκταμελής μπάντα από την Ελλάδα. 6 Οκτωβρίου:Στο Θέατρο Παλλάς πραγματοποιείται μια μουσική παράσταση με τίτλο "Μύθοι Γυναικών" με ερμηνεύτριες τη Μαρία Φαραντούρη και τη Λυδία Κονιόρδου. 13 Οκτωβρίου:Διεξάγεται το Indie Free Festival 17 στο Πεδίον του Άρεως από τις 4.00 το μεσημέρι ως το ξημέρωμα. 29 Οκτωβρίου: Οι Pilobolus, μία από τις μεγαλύτερες αμερικανικές ομάδες χορού διεθνούς επιρροής, πραγματοποιούν σειρά εμφανίσεων στο Θέατρο Badminton, μέχρι και τις 2 Νοεμβρίου. Η έκτη απονομή των Μουσικών Βραβείων Αρίων έλαβε χώρα στο γήπεδο Ταε Κβο Ντο στην Αθήνα. Το βραβείο για τον Καλύτερο Δίσκο της Χρονιάς έλαβε ο Μιχάλης Χατζηγιάννης για το "Φίλοι και εχθροί", ενώ το τραγούδι "Όλα ή τίποτα" του ίδιου καλλίτεχνη ψηφίστηκε ως το Τραγούδι της Χρονιάς. Οι Μιχάλης Χατζηγιάννης και Έλενα Παπαρίζου ξεχώρισαν ως τραγουδιστές της χρονιάς, ενώ στην αντίστοιχη κατηγορία για συγκροτήματα το γκρουπ C︰Real. 1 Νοεμβρίου: Διεξάγεται η πρώτη από τις δύο βραδιές του Φεστιβάλ Τραγουδιού Θεσσαλονίκης 2007. Διαγωνίζονται 16 τραγούδια από τα οποία μόνο 10 περνούν στον τελικό της 3ης Νοεμβρίου. Η επιλογή των 10 αυτών κομματιών γίνεται από την καλλιτεχνική επιτροπή και το κοινό. Λαμβάνουν χώρα τα MTV Europe Music Awards για το 2007 στο Μόναχο της Γερμανίας. Το βραβείο για το Δίσκο της Χρονιάς έλαβε η Νέλλυ Φουρτάντο για το "Loose". Καλύτερη σόλο καλλιτέχνης αναδείχτηκε η Αβρίλ Λαβίν, ενώ καλύτερο συγκρότημα οι Linkin Park. 3 Νοεμβρίου: Διεξάγεται η δεύτερη βραδια του Φεστιβάλ Τραγουδιού Θεσσαλονίκης 2007 κατά το τέλος της οποίας απονέμονται τα βραβεία στους νικητές. Το πρώτο βραβείο δόθηκε στο τραγούδι «Αγάπη είναι» που ερμήνευσαν οι Κόμης Χ και Βασιλική Αλεξίου. 8 Νοεμβρίου: Η όγδοη απονομή στην ιστορία του θεσμού Latin Grammy Awards πραγματοποιείται στο Λας Βέγκας. Πρόσωπο της βραδιάς αναδείχτηκε ο Χουάν Λούις Γκουέρα κερδίζοντας πέντε βραβεία, ανάμεσα στα οποία και αυτό του Δίσκου της Χρονιάς. 7 - 12 Δεκεμβρίου: Ξεκινάει το 3ο Muse Festival στον Ιανό. Φέτος στο επίκεντρο του φεστιβάλ, για να παρουσιάσουν τη δουλειά τους, βρίσκονται τα σύνολα των μουσικών Λυκείων, από όπου προκύπτει ο όρος "the future of jazz". 7 - 9 Δεκεμβρίου: Διεξάγεται το τριήμερο 8ο Φεστιβάλ Πειραματικής Μουσικής 2:13 - No Spaghetti Edition στο Μικρό Μουσικό Θέατρο, στην Αθήνα. 10 Δεκεμβρίου: Την πρώτη τους συναυλία μετά από 19 χρόνια έδωσαν οι Led Zeppelin ενώπιον 20.000 θαυμαστών τους στην αρένα "The O2" του Λονδίνου.[1] Απονεμήθηκαν στο Μέγαρο Μουσικής Αθηνών τα "Βραβεία Κριτικών Θεάτρου και Μουσικής 2007", καθώς και τα "Βραβεία Κάρολος Κουν" της Ένωσης Ελλήνων Θεατρικών και Μουσικών Κριτικών. Το Μεγάλο Βραβείο Μουσικής απονεμήθηκε στον βιολονίστα Λεωνίδα Καβάκο για την έντονη δραστηριότητά του σε ελληνικό και παγκόσμιο επίπεδο και κυρίως για την επί έτη συνεπή και ολοκληρωμένη παρουσίαση κύκλων μουσικής. Για τη Διάκριση σε Μουσικολογικό Σύγγραμμα της τελευταίας πενταετίας η επιτροπή αποφάσισε την απονομή της σχετικής διάκρισης στο βιβλίο της Χαρίκλειας Τοσκάνη «Η κραυγή της μέδουσας». [2] 18 Δεκεμβρίου: Η ΕΡΤ ανακοίνωσε επισήμως τους τρεις υποψηφίους για την ελληνική εκπροσώπηση στον 53ο διαγωνισμό τραγουδιού της Eurovision, που θα πραγματοποιηθεί στο Βελιγράδι στις 24 Μαΐου του 2008. Πρόκειται για τον Κώστα Μαρτάκη, την Καλομοίρα Σαράντη και τη Χρύσπα. [3] 19 Δεκεμβρίου: Ο Κρητικός Παραδοσιακός Ομιλος "Γιάννη και Γιώργου Μεγαλακάκη" παρουσιάζει, στο Κέντρο Τεχνών Χαλανδρίου, τη μουσική παράσταση "Η Κρήτη των Ονείρων", με τον καλλιτέχνη της Κρητικής Μουσικής Γιάννη Ξυλούρη (Ψαρογιάννη). Επίσης ο Όμιλος Μεγαλακάκη παρουσιάζει χορούς, από τους πλέον διαδεδομένους μέχρι τους πιο σπάνιους τοπικούς χορούς οι οποίοι καλύπτουν γεωγραφικά ολόκληρη την Κρήτη. 23 Δεκεμβρίου:Την τελευταία του παράσταση δίνει ο Αργεντίνος χορευτής Χούλιο Μπόκα στο κέντρο του Μπουένος Άιρες με τις αρχές να εκτιμούν πως το κοινό άγγιξε τις 300.000 κόσμο. [4] 27 Δεκεμβρίου: Ο Τζοβάννι Πάκορ ορίζεται νέος καλλιτεχνικός διευθυντής της Εθνικής Λυρικής Σκηνής από τον υπουργό Πολιτισμού Μιχάλη Λιάπη. [5] 28 - 29 Δεκεμβρίου: Δύο εμφανίσεις πραγματοποιεί στο Θέατρο Badminton της Αθήνας ο Αμερικανός δημιουργός του κινηματογράφου και μουσικός, Γούντι Άλεν, με την ορχήστρα "New Orleans Jazz Band". Επίσημη ιστοσελίδα βραβείων Γκράμι Επίσημη ιστοσελίδα βραβείων Brits Επίσημη ιστοσελίδα του διαγωνισμού της Eurovision Επίσημη ιστοσελίδα των Mad Video Music Awards Επίσημη ιστοσελίδα της συναυλίας για την πρ. Νταϊάνα Επίσημη ιστοσελίδα για το Live Earth Επίσημη ιστοσελίδα των βραβείων βίντεο του MTV Επίσημη ιστοσελίδα του World Peace One "Laibach live @ Fuzz club - 9 / 2 / 07 του Βασίλη Παπαδογεωργόπουλου, "Postwave,gr", 11 Φεβρουαρίου 2007. "Piano Magic live @ Bios - 23 / 2 / 2007"Βαγγέλη Γιαννακόπουλου, "Postwave,gr", 23 Φεβρουαρίου 2007. "Devastations live @ Gagarin 205 - 23 / 2 / 2007 " του Βασίλη Παπαδογεωργόπουλου, "Postwave,gr", 27 Φεβρουαρίου 2007. "Marc Almond live @ Gagarin 205 - 31 / 3 / 2007" του Κώστα Μπρέλλα, "Postwave,gr", 2 Απριλίου 2007.